Caissa to je mityczno drijada, terozki przedstowiane jako bogini szachōw, nimo iże takigo mitu we antycznych kulturach niy bōło. Piyrszy Caissa przedstawiōł we tyj roli William Jones we gydichcie "Caissa or the games of chess" ("Caissa abo szachowy szpil"), wydanym we 1772 roku we Oxfordzie. We tyj gydichcie zolyci ś ńōm Mars, nale niy ma napisane, iże co u ni uzyskoł eli niy. Terozki miano Caissa je używane ôd szachowych cajtōngōw a samych szpilerōw jako miano fortuny abo cufla we szpilu ; godajōm, co Caissa jejim sprzijała abo niy. Miano Kaissa mioł ruski kōmputrowy szachowy program, kery we 1974 wygroł mistrzostwa świata kōmputrowych szachowych programōw we Sztokholmie.